
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 499 

3 Αυγούστου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 


σε διατηρητέο κτίριο που βρίσκεται επί της οδού Κ. 
Παλαιολόγου 65 του εγκεκριμένου ρυμοτομικού 

σχεδίου Δήμου Σπάρτης Ν. Λακωνίας. 1 

Κήρυξη αναδασωτέας έκτασης 2 στρεμμάτων στη θέ¬ 
ση «Βαρκό» Δ.Δ. Κωφών περιφέρειας Δήμου Αλμυ¬ 
ρού Νομού Μαγνησίας. 2 


ΑΠΟΦΑΣΕΙ Σ 

Αρίθ. 18552/5080 (1) 

Καθορισμός ειδικών όρων και περιορισμών δόμησης σε 


διατηρητέο κτίριο που βρίσκεται επί της οδού Κ. Πα- 
λαιολόγου 65 του εγκεκριμένου ρυμοτομικού σχεδίου 
Δήμου Σπάρτης Ν. Λακωνίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 110 και 327 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ'580/99). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και ανπκα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ’ αρ.103326/1281/15.12.96 απόφαση του Υ¬ 
πουργού και Υφυπουργού Περιβάλλοντος, Χωροταξίας 
.και Δημοσίων Έργων «Μεταβίβαση αρμοδιοτήτων στο Γε¬ 
νικό Γραμματέα και στους Προϊσταμένους των Γενικών 
Διευθύνσεων, Διευθύνσεων και Τμημάτων του Υπουργεί¬ 
ου Περιβάλλοντος, Χωροταξίας και Δημοσίων Έργων 
πλήν Γενικής Γραμματείας Δημοσίων Έργων» (ΦΕΚ 
1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 


5. Την από 20.3.2000 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 14.4.2000 σύμφωνη γνώμη της φερόμενης ι- 
διοκτήτριας Όλγας Μπασουράκου (αρ. πρ.ΥΠΕΧΩΔΕ 
10675/3774/17.4.2000). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ. Α., αποφα¬ 
σίζουμε: 

1. Στο κτίριο που βρίσκεται επί της οδού Κων. Παλαιο- 
λόγου 65 (Ξενοδοχείο «Πανελλήνιον») του εγκεκριμένου 
ρυμοτομικού σχεδίου Δήμου Σπάρτης (Ν. Λακωνίας) φε- 
ρόμενο ως ιδιοκτησία Όλγας Μπασουράκου, το οποίο έ¬ 
χει χαρακτηριστεί, ως διατηρητέο με την αρ. 55877/ 
2502/21.5.1992 απόφαση του Υπουργού Περιβάλλοντος, 
Χωροταξίας και Δημοσίων Έργων (Δ’ 547) καθορίζονται 
ειδικοί όροι και περιορισμοί, δόμησης ως εξής: 

α) Επιβάλλεται η αποκατάσταση των αρχιτεκτονικών 
στοιχείων του ισογείου του διατηρητέου κτιρίου που έ¬ 
χουν αλλοιωθεί. 

β) Επιτρέπεται η αντικατάσταση των κουφωμάτων στο ι¬ 
σόγειο του κτιρίου με νέα ξύλινα. 

γ) Επιτρέπεται η προσθήκη παταριού σε τμήμα του ισο¬ 
γείου καταστήματος. 

Οι παραπάνω ρυθμίσεις φαίνονται στο σχετικό πρωτό¬ 
τυπο διάγραμμα κάλυψης σε κλίμακα 1:100 και στα δύο ε¬ 
γκεκριμένα από την αρμόδια Επιτροπή Πολεοδομικού και 
Αρχιτεκτονικού Ελέγχου διαγράμματα όψεων σε κλίμακα 
1:50, που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθ. 18552/ 
2000 πράξη του και που αντίτυπά τους σε φωτοσμίκρυν¬ 
ση δημοσιεύονται με την παρούσα απόφαση. 

2. Κατά τα λοιπά εξακολουθούν να ισχύουν οι διατάξεις 
της αριθ. 55877/2502/21.5.1992 υπουργικής απόφασης 
με την οποία χαρακτηρίσθηκε το κτίριο ως διατηρητέο. 

3. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 12 Ιουλίου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ο$ό? ϊννδίσμον Λαχβαύιμσνίων Ηέας Τύρκητ (πρόδρομος) 



ΔΙΑΓΡΑΜΜΑ ιδιόκτητης ΟΛΓΑ ΜΠΑΣΟΤΡΑΚΟΤ 

ΚΑΑΤΨΗΙ --- 

'δεση σπαρτή - οαύς κ. π«λ«« 















ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4589 


Αριθ. 1689 (2) 

Κήρυξη αναδασωτέας έκτασης 2 στρεμμάτων στη θέση 
«Βαρκό» Δ.Δ. Κωφών περιφέρειας Δήμου Αλμυρού 
Νομού Μαγνησίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «Περί προστασίας Δασών 
κ.λπ. και ειδικότερα: 

α)του άρθρου 41 παρ. 1, 

β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 1616/26.6.2000 πρόταση του Δασαρχείου 
Αλμυρού με την οποία προΥείνεται η κήρυξη της έκτασης 
που αναφέρεται στο θέμα ως αναδασωτέας. 

6. Του Ν. 2503/30.5.97 «Περίδιοίκησης, αποκέντρωσης, 
στελέχωσης της Περιφέρειας κ.ά. διατάξεις». 


7. Την αριθ. 2155/29.8.97 απόφαση του Γενικού Γραμ¬ 
ματέα της Περιφέρειας Θεσσαλίας, περίεξουσιοδοτήσε- 
ως των Δ/ντών των Νομών της Περιφέρειας να υπογρά¬ 
φουν με εντολή του αποφάσεις για την κήρυξη αναδασω¬ 
τέων εκτάσεων, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της ως δάσους και την αποκατάσταση με φυ¬ 
σική αναγέννηση της βλάστησης που υλοτομήθηκε το Δη¬ 
μοτικό δάσος, εμβαδού 2 στρεμ., που βρίσκεται στη θέση 
«Βαρκό» Δ.Δ. Κωφών Περιφέρειας Δήμου Αλμυρού και 
προσδιορίζεται από τα στοιχεία Α, Β, Γ, Δ, Α και έχει όρια: 
Ανατολικά: Δάσος, 

Δυτικά: Δάσος, 

Βόρεια: Δάσος, 

Νότια: Δάσος, 

όπως φαίνεται στο συνημμένο διάγραμμα,που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 10 Ιουλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

